钦定古今图书集成/明伦汇编/氏族典/第321卷 > 《廖用贤尚友录》 > 曾鼎
## 钦定古今图书集成/明伦汇编/氏族典/第321卷 > 《廖用贤尚友录》 > 曾鼎

按《明外史钱瑛传》：“曾鼎，字元友，泰和人。祖怀可，父思
立，并有学行。元末，鼎奉母避贼。母被执，鼎跪而泣代。
贼怒，将杀母，鼎号泣，以身翼蔽伤顶，肩及足，控母不
舍。贼魁继至，悯之，携其母子入营疗治，获愈。行省闻
其贤，辟为濂溪书院山长。洪武三年，知县郝思让辟
教社学，居久之卒。鼎好学能诗，兼工八分。”